**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO viešajai įstaigai Molėtų krašto muziejui pagal turto patikėjimo sutartį**

2023 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 5 straipsnio 2 dalimi, 6 straipsnio 3, 13 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.2 papunkčiu, atsižvelgdama į Molėtų rajono savivaldybės administracijos direktoriaus 2023 m. kovo 21 d. įsakymą Nr. B6-287 „Dėl Molėtų rajono savivaldybės turto pripažinimo nereikalingu“, į tai, kad Molėtų krašto muziejus vykdys projektą „Baltadvario įtvirtintos dvarvietės sutvarkymas bei pritaikymas pažintiniam turizmui“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai Molėtų krašto muziejui (kodas 188202764) pagal turto patikėjimo sutartį 20 (dvidešimčiai) metų, bet ne ilgiau nei yra įgyvendinamos savivaldybės funkcijos, savivaldybės savarankiškosios funkcijos – gyventojų bendrosios kultūros ugdymas ir etnokultūros puoselėjimas – įgyvendinimui Molėtų rajono savivaldybei nuosavybės teise priklausantį turtą, esantį Molėtų r. sav., Videniškių sen., Baltadvario k. 1B:
	1. pastatą – Baltadvario įtvirtintos dvaro sodybos fragmentų šiaurės vartų pastato fragmentus (inventorinis Nr. 484985; registro Nr. 44/393025; unikalus Nr. 4400-0578-0532; plane pažymėta 1H1p; bendras plotas 111,60 kv. m). Pastato įsigijimo vertė 14902,62 Eur (iš jų: 10242,08 Eur kiti šaltiniai; 4660,54 Eur savivaldybės biudžeto lėšos), likutinė vertė 2023 m. kovo 1 d. 14424,94 Eur (iš jų: 10200,32 Eur kiti šaltiniai; 4224,62 Eur savivaldybės biudžeto lėšos);
	2. pastatą – Baltadvario įtvirtintos dvaro sodybos fragmentų rytų vartų pastato fragmentus (inventorinis Nr. 484985A; registro Nr. 44/393025; unikalus Nr. 4400-0580-1076; plane pažymėta 2H1p; bendras plotas 47,74 kv. m). Pastato įsigijimo vertė 4354,72 Eur (iš jų: 2560,52 Eur kiti šaltiniai; 1794,20 Eur savivaldybės biudžeto lėšos), likutinė vertė 2023 m. kovo 1 d. 3691,76 Eur (iš jų: 2554,56 Eur kiti šaltiniai; 1137,20 Eur savivaldybės biudžeto lėšos).
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto patikėjimo sutartį, turto perdavimo ir priėmimo aktą.
3. Įpareigoti viešosios įstaigos Molėtų krašto muziejaus direktorių įregistruoti 1punkte nurodyto turto daiktines teises valstybės įmonėje Registrų centre.

           Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras